
# ТР Президенты Русия энергетика агентлыгы башлыгы белән очрашты

*02.04.2012*Бүген Татарстан Республикасы Президенты Рөстәм Миңнеханов “Россия энергетика агентлыгы” Федераль дәүләт бюджет учреждениесе генераль директоры Тимур Иванов белән очрашты.


ТР Хөкүмәте йортында узган очрашуда шулай ук Татарстан Премьер-министры Илдар Халиков, вице-премьер – ТР энергетика министры Илшат Фәрдиев, ТР Президенты ярдәмчесе Анатолий Краснов, “Россия энергетика агентлыгы” Федераль дәүләт бюджет учреждениесе генераль директоры урынбасары Марина Фәйрушина катнашты.


Очрашуда яклар Татарстанда энергия саклау сәясәтен гамәлгә ашыруның барышы хакында фикер алышты. Аерым алганда, 2011 елның ахырында Татарстан Республикасы Хөкүмәте һәм “Россия энергетика агентлыгы” Федераль дәүләт бюджет учреждениесе арасында имзаланган хезмәттәшлек турындагы килешүне гамәлгә ашыру мәсьәләләре кузгатылды.

*ТР Президенты матбугат хезмәте*
ТР Президенты Русия энергетика агентлыгы башлыгы белән очрашты